Oom Barrie se Bybel | Bileam se Donkie
← Kinders wat drink, moenie met die oumense mors nie…
Baie geluk met jou verjaardag… moenie slaan nie… →
Oom Barrie se Bybel
Posted on Julie 23, 2013 by The Rider
Ons dominees se werk is nou nie altyd maanskyn en rose nie. Partymaal kan ons ook maar murmereer soos die Israeliete van ouds in die woestyn.
Maar soms het ons ook met wonderlike oomblikke te doen.
Een van die mense wat my baie diep aangeraak het met sy menswees, was oom Barrie Barnard gewees. Oom Barrie het baie gekrimp met die jare, hier teen die einde was hy baie kort gewees. Maar ‘n man van groot statuur in die gemeenskap. Oom Barrie was baie lief vir die Here gewees. En hy het vir lank gesit en skrywe in die aande. Sommer baie van daardie eksamenblokke vol geskryf met sy vulpen.
Elke keer as ek hom gaan besoek het, het die besoek nog meer vir my beteken as vir hom Hy was een van daardie mense wat altyd vriendelik was, en nooit gekla het nie, selfs as die gesondheid baie pla. Oom Barrie kon ook later nie meer hoor nie. Maar sy oë het altyd geblink as mense met hom praat, hy was baie lief vir mense. Oom Barrie is so twee jaar gelede oorlede, toe hy al goed in die negentigs gevorder het.
Sy weduwee, tannie Rachie, is net so ‘n kosbare mens. Sy is vol liefde teenoor almal, en sy is altyd vrolik. So sê sy ek moet bietjie vir haar kom kuier, sy wil graag vir my iets wys. Vanoggend na die Bybelstudie maak ek toe ook so.
Hulle seun Gerhard, ‘n leraar van die Kaap, het al die geskrewe eksamenblokke geneem, en dit baie professioneel laat bind. Die geskryf was toe al die tyd die hele Bybel, wat oom Barrie woord vir woord oorgeskryf het met sy vulpen. Alles so netjies, soos oud-onderwysers soms maar maak… Ek het toestemming gevra, en oom Barrie se Bybel met my selfoon afgeneem. Gerhard leen vir sy ma die Nuwe Testament, die ou Testament is glo in nog drie sulke volumes gebind.
So lyk oom Barrie se Bybel:
Die woorde van Matteus 1:1, en so gaan die hele nuwe Testament handgeskrewe voort tot aan die einde van Openbaring 21. En daarna die wonderlike kort gebed:
” Dankie Here vir die genade aan my om die skryfwerk en studie te kon voltooi” en geteken L. G. Barnard
Dit is ‘n kosbare nalatenskap vir sy familie, en ek is so bly Gerhard het hierdie potensiaal raakgesien in die hope ou eksamenblokke. Dit was vir my aangrypend mooi, en dit is vir tannie Rachie net so kosbaar om dit met my te kon deel.
Oom Barrie se getuienis was soos Psalm 119:103 sê: “Hoe aangenaam is u woord, soeter as heuning in die mond.”
Posted in Dominee se werk,Geloof	| Tagged Bybel,Geloof,Genade
28 thoughts on “Oom Barrie se Bybel”
Julie 23, 2013 om 12:24 nm
Dit is nou deursettings vermoë.
Julie 23, 2013 om 12:26 nm
Dankie newsferret- ek dink dit was baie baie aande gewees…
Julie 23, 2013 om 12:27 nm
Sluk ek nou so aan die knop in my keel..
Julie 23, 2013 om 12:29 nm
Ek ook… 🙂 Mis hom baie…
Julie 23, 2013 om 12:55 nm
Ai…hoe kosbaar is hierdie meedeling nie? Dankie dat jy dit met ‘n groter gehoor gedeel het – ek is seker Oom Barrie se boodskap gaan baie mense diep tref.
Julie 23, 2013 om 1:08 nm
Julie 23, 2013 om 1:23 nm
Wat n kosbare getuienis. Dankie vir die deel daarvan
Julie 23, 2013 om 1:29 nm
Baie dankie! Dit was vir my kosbaar, toe wou ek dit nie net vir myself hou nie…
Julie 23, 2013 om 1:38 nm
Ag en daar pik ek wragtag ‘n traan vir Oom Barrie wat met liefde elke aand sy Vader se Woord geskryf het
Dankie DonkieDoom – Vlooi moes hierdie sien vandag
Dankie Vlooi! Sterkte daar!
Julie 23, 2013 om 1:40 nm
Genade DonkieDoom – ek het Genade nodig want met te veel sterkte mag ek dalk moor = )
Julie 23, 2013 om 1:44 nm
Mag daar BAIE genade wees en min krag vir moor… 🙂
Julie 23, 2013 om 9:21 nm
Ek sit ook met daardie knop in die keel. Daar is seker nie ‘n beter nalatenskap as ‘n lewe so na aan die Here nie. En natuurlik die handgeskrewe bewysstuk om ons te inspireer.
Julie 24, 2013 om 1:42 vm
Julie 31, 2013 om 6:35 nm
dis so super spesiaal !!
Lara koch (Barnard)
November 3, 2013 om 2:01 vm
Ag hoe mis ek nou my oupa… Ek onthou hoe ons hom altyd moes gaan roep vir ete of die nuus daar war hy gsiten skryf het…en dan het hy altyd so skelmpies sy boonste laai oop getrek en vir ons een van sy lekkers of blokki sjokolade gegee wat hy weggesteek het… what a man.
November 3, 2013 om 6:51 nm
Dankie Lara, ja, jou oupa was een van die mees merkwaardige mense wat ek nog geken het!
November 3, 2013 om 10:23 vm
Hier sit ek en ouma Rachie en lees al die boodskappe oor my oupa se spesiale nalatenskap. Ons het sopas hierdie mooi blog inskrywing op facebook gedeel met my oom Gerhard, my ma Mariaan en op my eie. Vir die hele familie was oupa ‘n seën en ‘n voorbeeld van ‘n man wat met God geloop het (en ouma is steeds vir ons ‘n blessing). Ouma het hierdie nou so geniet en waardeer en sy wil net dankie sê!
November 3, 2013 om 6:52 nm
Dankie dat jy dit vir haar gewys het, Rachel! Jou ouma is net so ‘n blessing in my lewe, sonder mense soos sy sou ek al lankal iets anders vir ‘n lewe wou gaan doen het!
November 3, 2013 om 1:58 nm
Dankie dat jy dit gedeel het, Rachel. Dis baie spesiaal. Dankie ook vir die inskrywing, The Rider / Bileam se Donkie. (Elizabeth Viljoen)
November 3, 2013 om 6:53 nm
Dankie Elizabeth, hierdie familie is baie spesiaal in ons gesin se lewe, dit was ‘n groot voorreg om dit te kon deel met die groter wêreld daar buite!
Januarie 19, 2014 om 6:19 nm
Hi, my name is John and I live in Sydney, Australia. Can you please tell me if this is the same Mnr L G Barnard that was a teacher at Goudveld Hoerskool in Langlaagte Johannesburg?
Januarie 19, 2014 om 8:11 nm
Hi John, yes, I think you have the right one- he was a teacher in Johannesburg, I am not sure about the school but it must be him…
Januarie 20, 2014 om 12:08 vm
Januarie 20, 2014 om 12:19 vm
If interested……you will find many photos of Mnr L G Barnard here: http://www.goudveld01.blogspot.com.au/
Januarie 20, 2014 om 9:18 vm
Wow, John! What an amazing surprise!! Could you please email me (rachelmaritz@telkomsa.net)?. I am sure my mother and grandfather would love to get in touch with you and find out if you knew my grandfather. I followed your link and found my grandfather – what a wonderful, unexpected gift!
Januarie 20, 2014 om 9:19 vm
Wow, John! What an amazing surprise!! Could you please email me (rachelmaritz@telkomsa.net)?. I am sure my mother and grandmother would love to get in touch with you and find out if you knew my grandfather. I followed your link and found my grandfather – what a wonderful, unexpected gift!
Maart 23, 2015 om 11:20 nm
Liewe Rachel,dit was vir my wonderlik om so van jou oupa te lees.Ek en jou ma hulle was almal saam met my broers en ek en my sus op skool. My ouers en jou ouma en oupa was groot huisvriende. Jou ouma sal my onthou as Tokkels, dogter van Deon en Debbie Krige. Groete aan die familie. Susan Krige van Huyssteen.